12. ฐานะการเงินและผลการดำเนินงาน

สรุปรายงานการสอบบัญชี

ผู้สอบบัญชีรับอนุญาต นายขจรเกียรติ อรุณไพโรจนกุล ทะเบียนเลขที่ 3445

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

จากรายงานของผู้สอบบัญชีในช่วงระยะเวลา 3 ปีที่ผ่านมา (2548-2550)
ผู้สอบบัญชีได้แสดงความเห็นอย่างไม่มีเงื่อนไข โดยมีความเห็นว่างบการเงินรวมของกลุ่มบริษัท
และงบการเงินเฉพาะของบริษัทแสดงฐานะการเงินรวมและฐานะการเงินเฉพาะของบริษัท
ผลการดำเนินงานรวมและผลการดำเนินงานเฉพาะของบริษัท
และกระแสเงินสดรวมและกระแสเงินสดเฉพาะของบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

คำอธิบายและการวิเคราะห์ฐานะการเงินและผลการดำเนินงาน

ภาพรวมของบริษัท

บริษัท ชูโอ เซ็นโก (ประเทศไทย) จำกัด (มหาชน) เป็นบริษัทให้บริการนายหน้าตัวแทนโฆษณา
มีแนวโน้มและศักยภาพในการเติบโตได้ดี มีการขยายการลงทุนอย่างต่อเนื่อง
บริษัทเล็งเห็นโอกาสในการทำธุรกิจโฆษณาในต่างประเทศ
จึงได้ขยายการลงทุนไปในประเทศเวียดนาม มาเลเซีย และกัมพูชาในปี 2542-2545

ในปี 2550 ยอดบิลลิ่งของกลุ่มบริษัทเท่ากับ 1,558 ล้านบาท (2549: 1,601 ล้านบาท)
โดยลดลงจากปีก่อนจำนวน 103 ล้านบาท หรือคิดเป็นร้อยละ 2.69

ภาพรวมผลการดำเนินงาน

ในปี 2550 กลุ่มบริษัทมีกำไรสุทธิจำนวน 22.67 ล้านบาท (2549: 23.53 ล้านบาท)
โดยลดลงจากปี 2549 จำนวน 0.86 ล้านบาท หรือลดลงร้อยละ 3.67
และกลุ่มบริษัทมีรายได้ค่านายหน้าและบริการสำหรับปี 2550 จำนวน 282.65 ล้านบาท (2549:
277.88 ล้านบาท) ซึ่งเพิ่มขึ้น 4.77 ล้านบาท คิดเป็นร้อยละ 1.72

ส่วนค่าใช้จ่ายในการดำเนินงานและบริหารลดลง 14.84 ล้านบาท คิดเป็นร้อยละ 5.35
เป็นผลมาจากการลดลงของค่าใช้จ่ายเกี่ยวกับการวิจัยตลาดและค่าที่ปรึกษา
โดยค่าใช้จ่ายในการดำเนินงานและบริหารส่วนใหญ่เป็นค่าใช้จ่ายเกี่ยวกับพนักงาน

จากสาเหตุข้างต้นทำให้กลุ่มบริษัทมีกำไรสุทธิลดลง 0.86 ล้านบาท
ส่งผลให้อัตรากำไรสุทธิลดลงจากร้อยละ 8.47 ในปี 2549 เป็นร้อยละ 8.02 ในปี 2550
และอัตราผลตอบแทนผู้ถือหุ้นลดลงจากร้อยละ 12.42 ในปี 2549 เป็นร้อยละ 11.74 ในปี 2550

ฐานะการเงิน

สินทรัพย์

ณ วันที่ 31 ธันวาคม 2550 กลุ่มบริษัทมีเงินสดและเงินฝากธนาคาร 272.09 ล้านบาท
คิดเป็นร้อยละ 43.61 ของสินทรัพย์รวม (2549: 177.07 ล้านบาท คิดเป็นร้อยละ 29.85
ของสินทรัพย์รวม) โดยเพิ่มขึ้นจากปี 2549 เป็นจำนวน 95.02 ล้านบาท หรือเพิ่มขึ้นร้อยละ
53.66 ในขณะที่ลูกหนี้การค้ารวม 229.11 ล้านบาท คิดเป็นร้อยละ 36.72 ของสินทรัพย์รวม
(2549: 156.71 ล้านบาท คิดเป็นร้อยละ 26.42 ของสินทรัพย์รวม) ซึ่งเพิ่มขึ้นจากปี 2549
เป็นจำนวน 72.40 ล้านบาท หรือเพิ่มขึ้นร้อยละ 46.20

การพิจารณาคุณภาพของสินทรัพย์พบว่า
ได้มีการตั้งค่าเผื่อหนี้สงสัยจะสูญตามจำนวนที่คาดว่าจะเรียกเก็บไม่ได้
และได้มีการติดตามทวงถามอย่างต่อเนื่อง หากพิจารณาระยะเวลาเก็บหนี้โดยเฉลี่ยประมาณ 50-70
วัน ในขณะที่นโยบายการให้สินเชื่อของกลุ่มบริษัทนั้นประมาณ 30 วัน
และในส่วนของการวิเคราะห์อายุลูกหนี้ดูได้จากหมายเหตุประกอบงบการเงินปี 2550 ข้อ 8)

[]

สภาพคล่อง

ในปี 2550 กลุ่มบริษัทมีสภาพคล่องที่ 1.40 เท่า ซึ่งใกล้เคียงกับปี 2549 ที่ 1.43 เท่า
ส่วนอัตราส่วนสภาพคล่องกระแสเงินสดค่อนข้างต่ำจาก -0.06 เท่าในปี 2549 เพิ่มขึ้นเป็น 0.26
เท่าในปี 2550

ในส่วนความสามารถในการชำระดอกเบี้ยของกลุ่มบริษัทยังอยู่ในเกณฑ์ที่ดี โดยเมื่อเทียบกับปี 2549
คือ 26.45 เท่า และเป็น 15.85 เท่าในปี 2550 ทั้งนี้เนื่องจากในปี 2550
บริษัทยังคงรักษาการปรับปรุงการบริหารจัดการทางด้านการเงินให้มีประสิทธิภาพมากยิ่งขึ้นอย่างต่อเนื่อง
แต่อย่างไรก็ตาม เนื่องจากกลุ่มบริษัทมีการกู้ยืมเงินระยะยาวจากสถาบันการเงินแห่งหนึ่ง
จึงทำให้กลุ่มบริษัทมีการจ่ายชำระดอกเบี้ยจ่ายเพิ่มมากขึ้นด้วย

ด้านกระแสเงินสดประกอบด้วยกระแสเงินสดจากกิจกรรมต่างๆ ดังต่อไปนี้

  []

กระแสเงินสดจากกิจกรรมดำเนินงาน

ในปี 2550 กระแสเงินสดได้มาจากการดำเนินงานเป็นจำนวน 102.11 ล้านบาท ซึ่งเพิ่มขึ้นจำนวน
125.83 ล้านบาท จากปี 2549 ที่เป็นกระแสเงินสดใช้ไปในกิจกรรมดำเนินงานจำนวน 23.72
ล้านบาท เป็นผลจากลูกหนี้การค้าที่ยังไม่เรียกเก็บลดลงจำนวน 129.10 ล้านบาท เนื่องจากในปี
2550 กลุ่มบริษัทได้เปลี่ยนแปลงประมาณการในการรับรู้รายได้ค่านายหน้าจากการผลิตงานโฆษณา
โดยกลุ่มบริษัทจะรับรู้รายได้ดังกล่าวเมื่อให้บริการแก่ลูกค้าแล้วเสร็จตามสัญญาและลูกค้าตกลงรับมอบงาน

รายจ่ายลงทุน

เนื่องจากกลุ่มบริษัทเป็นกลุ่มธุรกิจให้บริการ
ดังนั้นรายจ่ายลงทุนส่วนใหญ่เป็นเพียงการซื้อสินทรัพย์ใหม่เพื่อทดแทนของเก่าที่หมดอายุ เสื่อมสภาพ
หรือเพื่อเพิ่มประสิทธิภาพการทำงาน ซึ่งเป็นไปโดยปกติของธุรกิจ แต่อย่างไรก็ตาม
ในปีปัจจุบันกลุ่มบริษัทมีกระแสเงินสดจากกิจกรรมลงทุน 20.10 ล้านบาท ลดลงจำนวน 39.60
ล้านบาท จากปี 2549 จำนวน 59.70 ล้านบาท เนื่องจากในปี 2549
กลุ่มบริษัทได้รับเงินสดเพิ่มขึ้นจากการขายเงินลงทุนในบริษัทร่วมบางส่วน
และเงินปันผลรับจากบริษัทร่วมในระหว่างปี 2549

แหล่งที่มาของเงินทุน

กลุ่มบริษัทมีอัตราส่วนหนี้สินต่อส่วนของผู้ถือหุ้นเพิ่มขึ้นจาก 2.13 เท่าในปี 2549 เป็น 2.17
เท่าในปี 2550 โดยสามารถวิเคราะห์แหล่งที่มาของเงินทุนได้ดังนี้

หนี้สินและส่วนของผู้ถือหุ้น

เจ้าหนี้การค้าบริษัทที่เกี่ยวข้องและบริษัทอื่นรวม 281.82 ล้านบาท คิดเป็นร้อยละ 68.47
ของหนี้สินระยะสั้น หรือร้อยละ 66.01 ของหนี้สินรวม (2549: 213.44 ล้านบาท คิดเป็นร้อยละ
57.23 ของหนี้สินระยะสั้น หรือร้อยละ 52.85 ของหนี้สินรวม) เพิ่มขึ้นจากปี 2549 จำนวน
68.38 ล้านบาท คิดเป็นเพิ่มขึ้นร้อยละ 32.04 นอกจากนั้น
เงินรับล่วงหน้าจากลูกค้าและต้นทุนงานค้างจ่ายรวม 77.54 ล้านบาท คิดเป็นร้อยละ 18.84
ของหนี้สินระยะสั้น หรือร้อยละ 18.16 ของหนี้สินรวม (2549: 95.69 ล้านบาท คิดเป็นร้อยละ
25.66 ของหนี้สินระยะสั้น หรือร้อยละ 23.69 ของหนี้สินรวม) ลดลงจากปี 2549 เป็นจำนวน
18.15 ล้านบาท คิดเป็นลดลงร้อยละ 18.96

ในปี 2550 กลุ่มบริษัทมีเงินกู้ยืมระยะยาวจากสถาบันการเงิน 26 ล้านบาท (2549: 40 ล้านบาท)
โดยรายละเอียดหนี้สินดังกล่าวดูจากหมายเหตุประกอบงบการเงินข้อ 17)
ซึ่งเงินกู้ยืมระยะยาวดังกล่าวคิดเป็นร้อยละ 6.09 ของหนี้สินรวม (2549: 9.90 ของหนี้สินรวม)
โดยสัญญาเงินกู้ยืมเงินจากสถาบันการเงินดังกล่าวมีกำหนดชำระคืนภายในระยะเวลา 3 ปี
และมีอัตราดอกเบี้ยร้อยละ THBFIX 6 เดือน บวกร้อยละ 0.80 ต่อปี นอกจากนั้น
บริษัทได้ทำสัญญาแลกเปลี่ยนอัตราดอกเบี้ยกับสถาบันการเงินดังกล่าว
โดยมีระยะเวลาตั้งแต่เดือนกันยายน 2549 ถึงเดือนกันยายน 2552
เพื่อตรึงอัตราดอกเบี้ยให้คงที่ในอัตราร้อยละ 6.80 ต่อปี

ตามปกติของอุตสาหกรรม
เมื่อบริษัทรับงานจากลูกค้าจะส่งงานในส่วนที่เกี่ยวข้องให้บริษัทที่เชี่ยวชาญเฉพาะด้านและทดรองจ่ายก่อน
เมื่อชิ้นงานโฆษณาแล้วเสร็จ จึงเรียกเก็บจากลูกค้า ทำให้มี
สัดส่วนหนี้สินหมุนเวียนที่สูงเมื่อเปรียบเทียบกับบริษัทในอุตสาหกรรมอื่น
โดยหนี้สินหมุนเวียนจะมียอดเจ้าหนี้การค้าและเจ้าหนี้บริษัทที่เกี่ยวข้องกันในสัดส่วนที่สูง
หากพิจารณาจากโครงสร้างหนี้สินระยะสั้นต่อหนี้สินระยะยาว
จะเห็นได้ว่าบริษัทมีสัดส่วนหนี้สินระยะสั้นค่อนข้างสูง
เนื่องจากลักษณะการดำเนินงานของธุรกิจโฆษณาต้องใช้เงินทุนหมุนเวียนสูง

ปัจจัยและอิทธิพลหลักที่อาจมีผลต่อการดำเนินงาน

ภาวะเศรษฐกิจเป็นปัจจัยหลักที่มีผลกระทบต่ออัตราการเติบโตของธุรกิจโฆษณา
โดยอดีตที่ผ่านมาอุตสาหกรรมโฆษณาจะเติบโตประมาณ 2-3 เท่าของ G.D.P ของประเทศ

[]

[]

[]

[]

[]

[]

[]

[]

[]

[]

[]

ค่าตอบแทนของผู้สอบบัญชี (Audit Fee)

ในปี 2550 บริษัทและบริษัทย่อยจ่ายค่าตอบแทนการสอบบัญชีให้แก่บริษัท ไพร้ซวอเตอร์เฮาส์คูเปอร์ส
เอบีเอเอส จำกัด ดังต่อไปนี้

+---------------------------------------+--------------------+---------+
| ชื่อบริษัทผู้จ่าย                            | ชื่อผู้สอบบัญชี          | ค       |
|                                       |                    | ่าสอบบัญชี |
+---------------------------------------+--------------------+---------+
| 1.  บริษัท ชูโอ เซ็นโก (ประเทศไทย) จำกัด   | นายขจรเกียรติ        | 1,      |
|     (มหาชน)                           | อรุณไพโรจนกุล        | 586,200 |
+---------------------------------------+--------------------+---------+
| 2.  บริษัท บี วัน คอมมูนิเคชั่นส์ จำกัด         | นายขจรเกียรติ        | 283,500 |
|                                       | อรุณไพโรจนกุล        |         |
+---------------------------------------+--------------------+---------+
| 3.  บริษัท วี.เอ็กซ์เซสส์ จำกัด              | นายขจรเกียรติ        | 252,000 |
|                                       | อรุณไพโรจนกุล        |         |
+---------------------------------------+--------------------+---------+
| 4.  บริษัท ชูโอ เซ็นโก เอเชีย              | นายขจรเกียรติ        | 241,500 |
|     (สำนักงานปฏิบัติการภูมิภาค) จำกัด        | อรุณไพโรจนกุล        |         |
+---------------------------------------+--------------------+---------+
| 5.  บริษัท อี-บิซ อินเตอร์แอคทีฟ จำกัด        | นายขจรเกียรติ        | 169,500 |
|                                       | อรุณไพโรจนกุล        |         |
+---------------------------------------+--------------------+---------+
| รวมค่าตอบแทนจากการสอบบัญชี               |                    | 2,      |
|                                       |                    | 532,700 |
+---------------------------------------+--------------------+---------+